תלמידי בי"ס שחקים: "לא להפליית בני נוער במקומות עבודה"
במסגרת לימודי האזרחות בכיתה יב/13 קיבלו תלמידי הכיתה לבצע מטלת בנושא "העסקת בני נוער בנהריה", תלמידי הכיתה חולקו לקבוצות בנות 4-5 תלמידים ע"י מחנכת הכיתה, גילית יצחקי ויצאו לבתי עסק בנהריה המעסיקים בני נוער.
המחנכת הזמינה לכיתה את מיכל זילברמן מהנוער העובד והלומד שהסבירה לתלמידים את זכויותיהם. התלמידים העבירו שאלונים בין התלמידים שתוצאותיהם הצביעו על אפליה מצד המעסיקים. כיתה יב'/13 קושטה בפלאקטים עם הזכויות של בני נוער במקומות העבודה. על התלמידים היה להגיש תוצר של עבודתם,קבוצה אחת כתבה מכתב למנהל ביה"ס "שחקים",אבי מנשס ,בו ביקשה את עזרת הצוות החינוכי באיתור הנערים המנוצלים.
מלצרים ומלצריות, שוטפי כלים וברמנים-אלה מקצועותיהם העיקריים של בני הנוער כיום. כמעט כל נער מגיל 15, מחפש עבודה בחופש הגדול ולעיתים גם בשנת הלימודים על מנת לממש את עצמו ואת עצמאותו (שמתבטאת באופן ניכר בגיל ההתבגרות). אבל האם בני הנוער באמת מקבלים את מה שמגיע להם? האם באמת נוכל להיות בטוחים שמישהו דואג להם ושלא מנצלים אותם לנגד עינינו?
במקומות עבודה רבים ובעיקר במסעדות ובמקומות בילוי, בני הנוער עובדים כמעט בכל זמן-אחר הצהריים, בלילות, בסופי שבוע, בחגים וכו'. רובם, אינם באמת מקבלים משכורת מסודרת מהמעביד ועובדים רק על "טיפים" שמתקבלים מהלקוחות אותם הם משרתים. אין להם שכר קבוע והם יכולים לעבוד יום שלם בלי להרוויח שקל. זהו המצב השורר בכל מקום כמעט-ניצול בני נוער.
זאת אומרת,שהטיפים לא מהווים חלק משכר המינימום של בני הנוער ועל המעסיק לשלם לו שכר קבוע לפי שעה (לפחות את המינימום הדרוש). אי תשלום השכר מהווה פגיעה בזכויותיו. למעסיקים רבים זה לא מפריע לעקוף את החוק ולנצל את בני הנוער התמימים שמחפשים נואשות אחר מקום עבודה ונאלצים להסכים בלית ברירה לתנאים המחפירים של המעסיקים. כלום לא נעשה בנידון ונראה שמפקחי התמ"ת שאמורים להעניש את העוברים על החוק לא עושים מספיק.
אני מציע להגביר את מספר מפקחי התמ"ת ולהגביר את המודעות וכמו-כן להחמיר את עונשם של המעסיקים ה"רודנים" (כן זה השם המתאים להם) שפוגעים בנוער שהם דור העתיד של המדינה. על המדינה להגביר את המשאבים בנושא ולא לוותר עד שהמעסיקים יוותרו ויתנו להם את כל זכויותיהם.רק כך נוכל להבטיח שבני הנוער שלנו לא מנוצלים. בנוסף,יש לקבוע תקנה בחוק לגבי הטיפים שבני הנוער המועסקים מקבלים ולהפרידם משכר המינימום. אז, שלא יעבדו עליכם!